Boos Blocks Cucina D'Amico Keukentrolley, 76x61x89cm esdoornhout/RVS kopen? | Kookpunt.nl
De kenmerken van de Boos Blocks Cucina D'Amico Keukentrolley, 76x61x89cm esdoornhout/RVS:
Afmetingen: 76 (l) x 61 (b) x 90 (h) cm	Vorm: Rechthoekig	EAN code: 0662969011703	Merk: Boos Blocks	Type: CUCD15-WC	Soort hout: Amerikaanse esdoorn	Alle Keukentrolleys Yengeni-dronkbestuursaak: ‘Ek het drie slukkies bier gehad’ | Maroela Media
Tony Yengeni buite die hof. Foto: ANA
Tony Yengeni, lid van die ANC se nasionale uitvoerende komitee, het Dinsdag in die Kaapstadse landdroshof ontken dat hy dronk was toe hy in Augustus 2013 in Groenpunt in hegtenis geneem is.
Yengeni het aan die hof gesê: “As ek vyf keer oor die wettige perk was, sou ek ŉ ernstige ongeluk veroorsaak het. Ek stem nie saam met die staat se saak dat ek dronk was nie.” Die ANC-veteraan het gesê hy glo die saak teen hom is ŉ politieke komplot wat deur die DA gedryf word.
Hy het onder kruisverhoor gesê sy saak is in die hof bespoedig omdat hy is wie hy is. Sy bloedmonsters is binne twee weke nadat dit geneem is geanaliseer, wat baie buitengewoon is vir die forensiese laboratoriums wat met reuse-agterstande sukkel.
“Dit beteken landsburgers word ongelyk behandel. Hoekom? Ek vra myself af waarom is my bloed so belangrik dat dit na die voorkant van die ry moet spring,” het Yengeni gesê.
Adv. Leon Snyman, die staatsaanklaer, het aangevoer daar is niks vreemd daaraan om te versoek dat die analise van ŉ bloedmonster bespoedig moet word nie. “Jy het so ŉ probleem daarmee dat jou bloed se analise vinnig afgehandel is, maar jou verhoor het eers in 2015 begin. Jy beweer dit het gebeur omdat daar ŉ eksterne invloed is. Daar was geen druk van die staat se kant om met jou verhoor te begin nie. Hierdie prentjie van ŉ komplot pas glad nie,” het Snyman gesê.
Yengeni het volgehou hy het net drie slukkies “Afrika-bier” gehad op die dag van sy inhegtenisneming en dat hy nie onder die invloed van alkohol was nie. Sy bloedalkoholtoetse het egter getoon dat hy vyf keer oor die wettige perk was.
Beeldmateriaal van hoe Yengeni bestuur het, is Dinsdag aan hom in die hof gewys. Daar kan gesien word hoe sy motor ŉ kruising in Groenpunt nader en hoe hy oor die sperstreep ry. Snyman het Yengeni hieroor gekap aangesien hy vroeër getuig het dat hy reguit gery het en nie van baan verander het nie. Yengeni het naderhand ingestem dat “die beeldmateriaal vanself spreek”.
Snyman het hom weer uitgevra oor sy getuienis dat hy beweer hy het 18:00 uit Gugulethu na Groenpunt vertrek, maar is eers 22:00 in hegtenis geneem. “Waar is daardie vermiste vier uur,” wou Snyman weet. Yengeni het geantwoord dat hy baie later as 18:00 uit Gugulethu weg is en dat hy dalk “per ongeluk” 18:00 gesê het.
Adv. Dirk Uijs, Yengeni se regsverteenwoordiger, het dokumente aan die hof oorhandig in ŉ poging om te bewys dat die saak teen sy kliënt ŉ politieke komplot is. Dit het ŉ verklaring van DA-LP Diane Kohler-Barnard ingesluit wat ŉ dag ná Yengeni se inhegtenisneming uitgereik is, asook ŉ e-pos deur ŉ senior staatsaanklaer aan die forensiese laboratorium waarin hulle opdrag gegee word om Yengeni se bloedanalise te bespoedig.
Snyman het aan Yengeni gevra wat verkeerd is met Kohler-Barnard se verklaring waarin sy versoek dat geregtigheid moet seëvier nadat Yengeni in 2007 vrygespreek is op aanklagte van dronkbestuur. Yengeni het geantwoord Kohler-Barnard het geen reg om met hofsake in te meng nie.
“Die DA is ŉ opposisie in die parlement. Ek is deel van die regerende party. Dit was nie korrek van haar [om daardie verklaring uit te reik] nie,” het Yengeni gesê. Op ŉ vraag van Snyman of Kohler-Barnard die verklaring sou uitreik indien die 2007-saak nooit gebeur het nie, het Yengeni sy humeur verloor en geantwoord: “Ek is nie in haar kop nie. Ek mag dalk swart wees, maar ek kan dink.”
Landdros Grant Engel het die saak tot 24 Junie uitgestel wanneer kenners sal getuig.
Lees alle vorige berigte oor Tony Yengeni op Maroela Media.
Tony Yengeni Wes-Kaap
Ja Tony Yengeni…en Moses was ‘n ballet danser……
Rassime!!! Hoor wat se die agbare lid!! “Ek mag dalk swart wees maar ek kan dink…”….wat insinueer die agbre lid hier? Gee hy voor met sy stelling dat swart mense nie kan dink nie??? As dit darem nie ‘n “rassistiese” stelling is nie dan weet ek nie….rassisties!!!
ek ken mense wat met een sluk ‘n bierglas vol bier afsluk…..
hy was seker maar baie dors……
Hahahahahaha…… BAIE skerp Anti-Haas
Baie sterk Afrika bier daai. 3 slukkies sit jou 5 keer oor die limiet. Ek soek asb daai resep
Ek was al so dronk,ek was blind. Maar dit was nie van drie slukkies nie.
” Baie buitengewoon” – ai
Hy beweer daar is komplot teen hom? Dan moes hy saamgewerk het deur die drank in te neem. Hoe dom kan jy nou wees? Nog ‘n rooikappie atorie
Heeltemal reg Ander Koos, feeverhaaltjies wat hul self glo
Al complot wat da was hy het hom self versuip aan oom bier
Beste van als is ons regstelsel eet die gemors verskonings vir soetkoek op.en dan het hy n Regsverteenwoordiger wat dit glo en nog n klomp ander verskkonings uitdink om hom los te kry. Nou kla hy sy bloed is te vinnig ontleed. Magtig man daar sou geen verskil in uitslag gewees het nie mnr die regsverteenwoordiger.
Hy’t geleer om te lieg by sy president!Hy gaan nie wegkom met sy stories nie.
Dis moes seker skud-skud gewees het
Hoe lank gaan sy saak nog voortsleep, omdat hy n anc politikus is nee magtig man hy is skuldig vonnis hom en kry klaar en natuurlik geen appel nie. Sou die persoon n burger van die land wees was die saak lankal afgehandel.
Adrian, sake wat so lank sleep het ook sy voordele. Ek kan nie dink nie ‘n mens kan rustig lewe as daar ‘n swaard bokant jou kop hang. In meeste gevalle is die straf baie grootter.
Dalk ‘n spioen vir die Guptas!
Die Yengeni-man klink vir my soos ‘n beroepsleunaar wat aan Altsheimer lite ly en hom verbeeld dat hy onaantasbaar is. Ek vermoed sy uurglasie het uitgeloop, die ‘arme’ verontregte man.
n Onkreukbare karakter hierdie man met selfbeheersing van staal. Na drie slukkies sit hy die glas neer en se nee manne ek maak nie verder nie. Ek is n man van statuur in diens van die regering van SA. Hy laat staan die byna vol glas draai sy rug op sy minderwaardige vrinne en verlaat hierdie hool wat geensins by sy status pas nie. En die landros en ganse hof is beindruk en staan op as hy die hofsaal verlaat.
Hehehe….. ek het lekker gelag. Dankie humor.
Hoekom wil hul altyd kleur gebruik, hy se hy kan dink, smaak hy hy kan drink ook, hy is skuldig aan lekker dryf. Die afrika bier het seker battery suur bevat en hom gejoke.
“Ek verstaan dit nie: ek het eers net agt slukkies bier gehad, toe sewe en toe ses. Later net drie…. Hoe minder ek gedrink het, hoe dronker het ek geword….”
Gaap … die man lyk net verdag en skuldig vir my
Die resep Yengeni, die bier se resep, ons moet dit kry, ons kan skatryk word, kry dit en laat iemand dit vir jou neerskryf, dink net, 3 tots en jy is hoogweg blink soos n spook. Goedkoopste gesuip raak, studente veral gaan mal wees daaroor.
Hierdie seniorANC regerings amptenaar se hele voorkoms se hy is ‘n pateet en sy optrede bewys dit.
” Ek mag dalk swart wees, maar ek kan dink ” Jy se wat bra Tony. Mooi gedink daar !!!! LOL.
Ek is nie seker vir wie het ek minder respek nie, n dronkbestuurder of iemand wat net 3 slukkies van hul bier vat…
Ek weet van n dame wat na sleg een shooter afgetrek is by ‘n roetine ondersoek en sy is getoets, haar alkohol inhoud was rapsie meer as toelaatbaar al was sy nugter. Sy is inhegtenis geneem, geboei na ‘n polisiekantoor geneem waar sy moes wag tot die volgende oggend. Die saak het voorgekom en haar staf was ‘n 6 weke rehap program wat sy moes volg om te voorkom dat drank nie later oorhand kry nie. Dit was net so vernederend vir haar al was sy nie dronk nie. So wat is hierdie meneer beter as hierdie dame wat haar “straf” moes dra al was sy nie dronk nie.